open-index/open-wikipedia-markdown huggingface dataset:
Αμπνταλά Μοχάμετ

Ο **Αμπνταλά Μοχάμετ** (*Abdallah Mohamed*, απεβίωσε στις 3 Φεβρουαρίου 2000) ήταν πολιτικός από τα νησιά Κομόρες. Υπήρξε πρωθυπουργός της χώρας του τη δεκαετία του 1970. Ανήκε στο κόμμα Δημοκρατική Ένωση των Κομορών (UDC). Ήταν ανεψιός του Μοχάμετ Αχμέτ, πολιτικής προσωπικότητας των νησιών.

## Καριέρα
Το μεγαλύτερο χρόνο της θητείας του πρόεδρος ήταν ο Αλί Σοϊλί. Διορίστηκε πρωθυπουργός στις 7 Ιανουαρίου του 1976 και ήταν το πρώτο πρόσωπο που έφερε τον τίτλο αυτό από την ανεξαρτησία των νησιών, το 1975. Ο πρόεδρος Σοϊλί δολοφονήθηκε σε πραξικόπημα αλλά ο Μοχάμετ διατηρήθηκε στο πρωθυπουργικό αξίωμα για μερικούς μήνες ακόμα επί του νέου καθεστώτος, με πρόεδρο τον Αχμέτ Αμπνταλά. Παρέμεινε πρωθυπουργός ως τις 22 Δεκεμβρίου του 1978, οπότε απομακρύνθηκε από τον πρόεδρο και τον διαδέχθηκε στην πρωθυπουργία ο Σαλίμ Μπεν Αλί. Ο Μοχάμετ απεβίωσε στο Μουτσαμουντού του νησιού Ανζουάν στις 3 Φεβρουαρίου του 2000.

## Παραπομπές


Κατηγορία:Πρωθυπουργοί των Κομορών
Θέατρο Μουσείο Νταλί

thumb|Η κατακόμβη του Νταλί
Το **Θέατρο-Μουσείο του Νταλί** (ισπ.: *Teatro-Museo Dalí*) είναι μουσείο αποκλειστικά για τα έργα του Σαλβαδόρ Νταλί. Βρίσκεται στην πόλη Φιγέρες της Ισπανίας, όπου γεννήθηκε. Στους χώρους του βρίσκεται και μία κατακόμβη με τον τάφο του Νταλί. 

## Ιστορία
Το σημερινό κτίριο κατά τα παιδικά χρόνια του Νταλί ήταν το θέατρο της πόλης. Εκεί είχε κάνει την πρώτη του έκθεση ζωγραφικής. Είναι χτισμένο στα ερείπια ενός παλαιότερου κτιρίου, που είχε καταστραφεί στον Ισπανικό εμφύλιο και είχε ανοικοδομηθεί το 1960 από τον δήμαρχο της πόλης και με τη βοήθεια του Νταλί, για να γίνει μουσείο. Το μουσείο εγκαινιάστηκε και άνοιξε τις πόρτες του το 1974. Διευρύνθηκε τη δεκαετία του 1980. 

## Παραπομπές


## Εξωτερικοί σύνδεσμοι
* 
* Ιστοσελίδα του Μουσείου - Fundació Gala-Salvador Dalí  (καταλανικά, ισπανικά, αγγλικά, γαλλικά)

Κατηγορία:Μουσεία τέχνης στην Ισπανία
Κατηγορία:Σαλβαδόρ Νταλί
EuroCup Γυναικών

Το **EuroCup Γυναικών** (επίσημη ονομασία: *FIBA EuroCup Women*, ελεύθερη μετάφραση: *Ευρωκύπελλο Γυναικών*) είναι μια ευρωπαϊκή διοργάνωση στο χώρο της γυναικείας καλαθοσφαίρισης, η οποία έκανε πρεμιέρα κατά την αγωνιστική περίοδο 2002*–*03. Διαδέχτηκε το Κύπελλο Λιλιάνα Ρονκέτι, του οποίου αποτελεί το άκρως αντίστοιχο. Συνεπώς, αποτελεί τη δεύτερη σε σπουδαιότητα διασυλλογική οργάνωση σε ευρωπαϊκό επίπεδο μετά την Ευρωλίγκα. Διοργανώτρια αρχή είναι η FIBA Europe.

Ακολουθώντας το μοντέλο της Ευρωλίγκας, το EuroCup υιοθέτησε το σύστημα του Final Four για την ανάδειξη του νικητή συλλόγου. Αυτό είχε διάρκεια από την αρχή του θεσμού το 2003 μέχρι και το 2005. Την επόμενη χρονιά το σύστημα αυτό εγκαταλείφθηκε, επαναφέροντας την κλασική φόρμουλα του Κυπέλλου Ρονκέτι, εκείνη του διπλού τελικού με αγώνα εντός κι εκτός για καθεμία ομάδα.

## Οι τελικοί συνοπτικά

**Ιστορικό Τελικών**





:*Στην περίπτωση όπου διεξήχθη διπλός τελικός στην έδρα καθενός από τους φιναλίστ, ο αστερίσκος (*) υποδηλώνει την ομάδα που αγωνίστηκε εντός έδρας.*

## Τίτλοι και συμμετοχές σε τελικούς

## Δείτε επίσης
* Ελληνικές ομάδες καλαθοσφαίρισης στις διεθνείς διοργανώσεις

## Εξωτερικοί σύνδεσμοι
* Το EuroCup Γυναικών στην ιστοσελίδα της FIBA Europe.
* Σύστημα διεξαγωγής με διάγραμμα στην ιστοσελίδα της FIBA Europe.

Κατηγορία:Διεθνείς διασυλλογικές διοργανώσεις καλαθοσφαίρισης
Κατηγορία:Διοργανώσεις καλαθοσφαίρισης στην Ευρώπη
Κατηγορία:Διοργανώσεις καλαθοσφαίρισης γυναικών
Tú alfagra land mítt

thumb|Το αρχικό χειρόγραφο με τον ύμνο του 1906.
**Tú alfagra land mítt** ("Εσύ η ομορφότερη χώρα μου"), (επίσημα τιτλοφορείται **Mítt alfagra land**), είναι ο εθνικός ύμνος των Φαιρόων Νήσων. Οι στίχοι γράφτηκαν το 1906 από τον Σίμουν αβ Σκάρδι (1872-1942) και η μελωδία είναι του Πέτερ Άλμπεργκ (*Peter Alberg*, 1885-1940).

## Στη γλώσσα των Φερόε
thumb|right|Δεύτερη σελίδα του αρχικού χειρόγραφου.
: **Mítt alfagra land**

: Tú alfagra land mítt, mín dýrasta ogn!
: á vetri so randhvítt, á sumri við logn,
: tú tekur meg at tær so tætt í tín favn.
: Tit oyggjar so mætar, Guð signi tað navn,
: sum menn tykkum góvu, tá teir tykkum sóu.
: Ja, Guð signi Føroyar, mítt land!

: Hin roðin, sum skínur á sumri í líð,
: hin ódnin, sum týnir mangt lív vetrartíð,
: og myrkrið, sum fjalir mær bjartasta mál,
: og ljósið, sum spælir mær sigur í sál:
: alt streingir, ið tóna, sum vága og vóna,
: at eg verji Føroyar, mítt land.

: Eg nígi tí niður í bøn til tín, Guð:
: Hin heilagi friður mær falli í lut!
: Lat sál mína tváa sær í tíni dýrd!
: So torir hon vága - av Gudi væl skírd -
: at bera tað merkið, sum eyðkennir verkið,
: ið varðveitir Føroyar, mítt land!

## Ελληνικά
: **Η Ωραιότερή μου Χώρα**

: Χώρα μου, ω πιο όμορφο, πιο αγαπημένο έδαφος,
: με έφερες τόσο κοντά, αγκαλιάζοντάς με ήρεμα
: ήσυχη το καλοκαίρι, χιονοσκέπαστη τον χειμώνα,
: μεγαλόπρεπα νησιά, που ονομάστηκαν αγαπημένα από τον Θεό.
: Το όνομα που οι άνθρωποι σάς έδωσαν όταν σας ανακάλυψαν,
: Ω, Θεέ ευλόγησέ τα, τα νησιά Φερόες, τη χώρα μου.

: Φωτεινή λάμψη, που το καλοκαίρι ομορφαίνει τόσο τους λόφους
: άγριοι άνεμοι, που τον χειμώνα οδηγούν τους ανθρώπους στην απόγνωση
: ω καταιγίδα που παίρνεις τις ζωές, ω κατάκτηση της ψυχής,
: που φτιάχνετε γλυκιά μουσική που ενώνει το σύνολο.
: Ελπίζοντας ο καθένας και έχοντας εμπιστοσύνη, εμπνέοντάς μας όλους,
: Για να σε προστατεύουμε, Ω Φερόες, χώρα μου.

: Και γι΄αυτό, γονατίζω, στον Θεό σου, με προσευχές,
: είθε να έχεις ειρήνη, και σπλαχνίσου με,
: η ψυχή μου εξαγνίστηκε με δόξα, ζητώ για σένα την ευλογία
: όταν σηκώνω τη σημαία και τολμώ να επιδείξω τη δύναμή μου.
: Το σύνθημα για το καθήκον μου, θα είναι να είναι σηκωμένη ψηλά (η σημαία),
: Για να σε προστατεύω, ω Φερόες χώρα μου.

## Βιβλιογραφία
* W.B. Lockwood: *An Introduction to Modern Faroese*, Tórshavn 1977 https://web.archive.org/web/20121108160500/http://www.framtak.com/books/

Tu alfagra land mítt
Κατηγορία:Νήσοι Φερόες
Χατζηκωνσταντής (κανονιοφόρος)

Του ιδίου τύπου πλοία : 'Αρσλάνογλου', ‘ΜΠΛΕΣΣΑΣ’, ‘ΠΕΖΟΠΟΥΛΟΣ’, ‘Μελετόπουλος’, ‘Χατζηκωνσταντής’ και ‘Λάσκος Ι’.

Κατασκευάστηκε στα ναυπηγεία ‘USA – Leatham D. Smith Shipbuilding Co., Sturqeon Bay, Wisc’.

Η έναρξη της ναυπήγησης έγινε στις 11 Μαΐου 1944. Καθελκύστηκε στις 16 Ιουλίου 1944. Στην ενεργεία από τις 30 Οκτωβρίου 1944. Παρελήφθη στις 11 Δεκεμβρίου 1947 από τον Αντιπλοίαρχο Ι. Ζέπο, ο οποίος ήταν αρχηγός της αποστολής παραλαβής των 6 κλανονιοφόρων στο Νόρφολκ της Βιργίνιας. Στις 19 Μαρτίου 1948 κατέπλευσε στην Ελλάδα. Έλαβε μέρος στις επιχειρήσεις του εσωτερικού πολέμου (εμφυλίου) και στη συνέχεια ως περιπολικό στα νησιά του Ανατολικού Αιγαίου και Δωδεκανήσων. Εκτόπισμα : 335/439 ΤΝ.- Διαστάσεις 173Χ23Χ7,5 πόδια. – Ταχύτητα : 10 κόμβοι. – Πρόωση : Ντίζελ, 2 έλικες 3600 ΗΡ. – Οπλισμός : 1 πυροβόλο 3’’/50, 2 πυροβόλα 40 χιλιοστών, 6 πυροβόλα 20 χιλιοστών.

Ονομάστηκε προς τιμή του Κυβερνήτη του Υ/Β ‘ΠΡΩΤΕΥΣ’ που φονεύθηκε με την καταβύθιση του στην Αδριατική στις 29 Δεκεμβρίου 1940. Παροπλίστηκε λόγω παλαιότητας στις 10 Ιουλίου 1976. Στης συνέχεια την 1 Οκτωβρίου 1977 ενεργοποιήθηκε για να αντικαταστήσει ‘ΠΕΖΟΠΟΥΛΟΣ’ που προσάραξε.

Παροπλίστηκε τελικώς στις 20 Ιουλίου 1979.

## Πηγές
*NavSource Online
*Information On WWII PGMs
*Uboat - USS PGM-29 (PGM-29)

Κατηγορία:Ελληνικές Κανονιοφόροι
Βασίλης Παπαθεοδώρου

Ο **Βασίλης Παπαθεοδώρου** είναι συγγραφέας παιδικών βιβλίων. Γεννήθηκε το 1967 στην Αθήνα. Από το 1979 ζει στη Γλυφάδα. Φοίτησε στο γυμνάσιο και λύκειο της Γερμανικής Σχολής Αθηνών. Στη συνέχεια σπούδασε μεταλλειολόγος και χημικός μηχανικός στο ΕΜΠ, ενώ έκανε μεταπτυχιακά στη Διοίκηση Επιχειρήσεων. Ξεκίνησε την ενασχόλησή του με τη συγγραφή βιβλίων το 1996. Το πρώτο του βιβλίο με τίτλο «Σχολική Παράσταση» βραβεύτηκε στον αντίστοιχο διαγωνισμό της Γυναικείας Λογοτεχνικής Συντροφιάς.

Από τότε έως σήμερα γράφει παιδικά μυθιστορήματα, πέντε από τα οποία (Το μήνυμα, Οι Εννέα Καίσαρες, Χνότα στο τζάμι, Στη διαπασών, Το μεγάλο ταξίδι της κινέζικης πάπιας) διδάσκονται στο Πανεπιστήμιο Αιγαίου, στο Τμήμα Δημοτικής Εκπαίδευσης, σε μετεκπαιδευόμενους δασκάλους. Διατέλεσε υπεύθυνος του τμήματος Παιδικού βιβλίου των εκδόσεων Καστανιώτη.

Τον Οκτώβριο του 2022 του ασκήθηκε δίωξη σε βαθμό κακουργήματος για κατοχή υλικού παιδικής πορνογραφίας και προφυλακίστηκε στην Τρίπολη.

Αρχές του 2025 εκδόθηκε η τελεσίδικη απόφαση αθώωσης από όλες τις κατηγορίες.

## Εργογραφία
* Σχολική παράσταση (2000)
* Άλφα (2001)
* Το μήνυμα (2001)
* Οι εννέα Καίσαρες (2004)
* Χνότα στο τζάμι (2007)
* Ποιος απήγαγε τον Αϊ-Βασίλη (2007)
* Το μεγάλο ταξίδι της κινέζικης πάπιας (2008)
* Στη διαπασών (2009)
* Μια αστεία επιδημία (2010)
* Ο Αϊ - Βασίλης στο ραντάρ - Και άλλες χριστουγεννιάτικες ιστορίες (2011)
* Οι άρχοντες των σκουπιδιών (2012)

## Βραβεία / διακρίσεις
* Οι άρχοντες των σκουπιδιών - Βραβείο ηλεκτρονικού περιοδικού «Ο ΑΝΑΓΝΩΣΤΗΣ» 2013 στην κατηγορία ΛΟΓΟΤΕΧΝΙΚΟ ΒΙΒΛΙΟ ΓΙΑ ΕΦΗΒΟΥΣ
* Ιπτάμενες σελίδες - Έπαινος Κυπριακού Συνδέσμου Παιδικού και Νεανικού Βιβλίου
* Στη διαπασών - Κρατικό βραβείο παιδικού λογοτεχνικού βιβλίου 2010 - Βραβείο Περιοδικού «ΔΙΑΒΑΖΩ» 2010 για Παιδικό Λογοτεχνικό Βιβλίου - Εύφημη Μνεία Γυναικείας Λογοτεχνικής Συντροφιάς 2008.
* Το μεγάλο ταξίδι της κινέζικης πάπιας - Βραβείο Κύκλου Ελληνικού Παιδικού Βιβλίου 2009.
* Χνότα στο τζάμι - Κρατικό Βραβείο Παιδικού Λογοτεχνικού Βιβλίου 2008- Βραβείο Περιοδικού «ΔΙΑΒΑΖΩ» 2008 για Παιδικό Λογοτεχνικό Βιβλίου- Έπαινος Κύκλου Ελληνικού Παιδικού Βιβλίου 2008.
* Άλφα - Βραβείο Γυναικείας Λογοτεχνικής Συντροφιάς 1998.
* Σχολική παράσταση, Βιβλιοπωλείον της Εστίας - Έπαινος Γυναικείας Λογοτεχνικής Συντροφιάς 1996.

## Εξωτερικοί σύνδεσμοι
* Προσωπική ιστοσελίδα Βασίλη Παπαθεοδώρου 

## Πηγές
* Εθνικό Κέντρο Βιβλίου 
* Ανακοίνωση Υπουργείου Πολιτισμού για τα κρατικά βραβεία 2010 
* Παρουσίαση βιβλίου: "Ο Άι Βασίλης στο ραντάρ"
* Βιογραφικό συγγραφέα με παρουσίαση βιβλίων
* Πληροφορίες για το συγγραφέα από το biblionet.gr
* Άρθρο στην ηλεκτρονική σελίδα της Ελευθεροτυπίας για τα βραβεία 2013 του ηλεκτρονικού περιοδικού Ο Αναγνώστης

## Παραπομπές


Κατηγορία:Έλληνες συγγραφείς του 20ού αιώνα
Χρόνινγκεν (επαρχία)

Το **Χρόνινγκεν** () είναι η πιο βορειοανατολική επαρχία της Ολλανδίας. Στα ανατολικά συνορεύει με το γερμανικό κρατίδιο της Κάτω Σαξονίας, στα νότια με την επαρχία Ντρέντε, στα δυτικά με το Φρίσλαντ, ενώ βρέχεται στα βόρεια από τη Βόρεια Θάλασσα. Πρωτεύουσα της επαρχίας είναι η ομώνυμη πόλη του Χρόνινγκεν. Η περιοχή εντάχθηκε στις πάλαι ποτέ Ηνωμένες Ολλανδικές Επαρχίες το 1594. Η οικονομία της είναι κυρίως αγροτική.

Εκτός από τα Ολλανδικά ομιλείται στην επαρχία και η τοπική διάλεκτος των Χρόνινγκς.

Καλύπτει έκταση 2.336 τ.χλμ. από τα οποία, 623 τ.χλμ. είναι επιφάνειες νερού. Έχει συνολικό πληθυσμό 574.042 κατοίκων (2006) με πληθυσμιακή πυκνότητα 246 κατοίκων ανά τ.χλμ.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της Επαρχίας

Κατηγορία:Επαρχίες της Ολλανδίας
Λαοδίκεια της Περσίδος

Την **Λαοδίκεια της Περσίδος** (νότιο Ιράν), αναφέρει ο Πλίνιος. Αμέσως μετά ο Ρωμαίος ιστορικός αναφέρει την Περσέπολη, άρα η εν λόγω πόλη βρισκόταν στην ανατολική Περσίδα κοντά στα σύνορα με την Καρμανία. Λογικά ο ιδρυτής της θα ήταν ο Αντίοχος Α' Σωτήρ για να τιμήσει την κόρη του Λαοδίκη. 

## Παραπομπές


## Πηγές
*Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
*Κωνσταντίνου Παπαρρηγόπουλου *Ιστορία του ελληνικού έθνους*.

Κατηγορία:Ελληνιστικές αποικίες
Κατηγορία:Αρχαίες πόλεις της Περσίας
Χέλντερλαντ

Το **Χέλντερλαντ** () είναι μια από τις επαρχίες της Ολλανδίας. Βρίσκεται στο κεντρο-ανατολικό μέρος της χώρας. Πρωτεύουσα της επαρχίας είναι το Άρνεμ, αν και οι δύο άλλες μεγάλεις πόλεις, Ναϊμέχεν και Άπελντοορν έχουν μεγαλύτερο αριθμό κατοίκων.

Καλύπτει έκταση 4.975 τ.χλμ. (η μεγαλύτερη επαρχία) από τα οποία, 161 τ.χλμ. είναι επιφάνειες νερού. Έχει συνολικό πληθυσμό 1.975.704 κατοίκων(2006) με πληθυσμιακή πυκνότητα 397 κατοίκων ανά τ.χλμ.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της Επαρχίας
* 

Κατηγορία:Επαρχίες της Ολλανδίας
Μεθώνη Περσίδος

Η **Μεθώνη** της Περσίδος αναφέρεται από τον Στέφανο τον Βυζάντιο. 

Εικάζεται ότι πρόκειται για την πόλη *Μαίτονα* του Κλαυδίου Πτολεμαίου κοντά στα σύνορα με την Σουσιανή. 

Άγνωστη η σημερινή της τοποθεσία. Σίγουρα όμως βρισκόταν στο νότιο Ιράν.

## Σημειώσεις


## Πηγές
*Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
*Κωνσταντίνου Παπαρρηγόπουλου *Ιστορία του ελληνικού έθνους*.

Κατηγορία:Αρχαίες ελληνικές αποικίες
Κατηγορία:Αρχαίες πόλεις της Περσίας
Νότια Ολλανδία

Η **Νότια Ολλανδία** () είναι μια από τις επαρχίες της Ολλανδίας. Βρίσκεται στο δυτικό τμήμα της χώρας και βρέχεται από τη Βόρεια Θάλασσα. Πρωτεύουσα της επαρχίας είναι η Χάγη και μεγαλύτερη πόλη το Ρότερνταμ.

Καλύπτει έκταση 2.818 τ.χλμ. από τα οποία, 585 τ.χλμ. είναι επιφάνειες νερού. Έχει συνολικό πληθυσμό 3.458.875 κατοίκων (2006) με πληθυσμιακή πυκνότητα 1.227 κατοίκων ανά τ.χλμ.

thumb|350px|Χάρτης με τους δήμους της Νότιας Ολλανδίας

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 
* 

Κατηγορία:Επαρχίες της Ολλανδίας
Νάγκα

thumb|150px|Νάγκα που προστατεύει τον Βούδα
Τα **Νάγκα (** Σανσκριτική γραφή) είναι μυθικά φιδόμορφα όντα της Ινδικής μυθολογίας. Πρόκειται για πνεύματα του νερού, τα οποία αναπαρίστανται κατά κανόνα σε ανθρώπινες μορφές, με ένα στέμμα από φίδια στο κεφάλι τους. Η ινδική λέξη Nâga, η οποία αντιστοιχεί στον ευεργετικό θεό ή βασιλιά, ταυτίζεται με την κόμπρα. Στη Δραβιδική Ινδία οι άρχοντες και οι θεοί ταυτίζονταν με το φίδι. Αλλά, μεταξύ των Αρύων, οι οποίοι ήταν εχθρικοί προς τους Δραβίδες, ο θεός της βροχής είναι ο εχθρός των Νάγκα, παρόλο που και εκείνα ήταν πνεύματα του νερού.

Ο de Visser στο έργο του αναφέρει, ότι τα Nâgas είναι ημι-θεϊκά φίδια που πολύ συχνά παίρνουν ανθρώπινη μορφή και των οποίων οι βασιλιάδες ζουν με τις ακολουθίες τους μέσα σε μεγάλη πολυτέλεια στις υπέροχες κατοικίες τους στο βυθό της θάλασσας ή σε ποτάμια και λίμνες. Όταν εγκαταλείπουν τον κόσμο τους,  διατρέχουν συνεχώς τον κίνδυνο να τους αρπάξουν και να τους σκοτώσουν τα γιγάντια ημι-θεϊκά πουλιά, τα Garudas, τα οποία επίσης μεταμορφώνονται σε ανθρώπους».

Τα όντα απεικονίζονται με τρεις μορφές: ως κοινά φίδια που είναι Φύλακες πολύτιμων πετραδιών, ως ανθρώπινα όντα με τέσσερα φίδια στο λαιμό τους και ως φτερωτοί θαλάσσιοι δράκοντες, με το πάνω μέρος του σώματός τους να είναι ανθρώπινο, αλλά με κεφάλι ταύρου με κέρατα, ενώ το κάτω μέρος του σώματος είναι αυτό ενός δράκου που τυλίγεται (βλ. ουροβόρος όφις). Εδώ βρίσκουμε έναν σύνδεσμο μεταξύ του φιδιού της αρχαίας Ινδίας και του τετράποδου κινεζικού δράκου», κρυμμένου στα σύννεφα. Με άλλα λόγια, τα σύννεφα της βροχής συμβολίζανε την αναπνοή του δράκου. Η γονιμοποιός βροχή ήταν έτσι στην πραγματικότητα η ζωτική ουσία του δράκου, καθώς ήταν ταυτόχρονα νερό και πνοή ζωής.

Τα Νάγκα είχαν πολλά κεφάλια ενώ ζούσαν κάτω από τη γη σε μυστηριώδη παλάτια. Σύμφωνα με τον μύθο τα Νάγκα τα προσηλύτισε ο Βούδας όταν μια μέρα που καθότανε κάτω μια συκιά ένα Νάγκα τυλίχτηκε γύρω του και τα κεφάλια του σχημάτισαν ομπρέλα για να τον προφυλάξουν από τη βροχή. Ο Βούδας αργότερα όταν κήρυξε τους δυο νόμους, έναν για τους ανθρώπους κι έναν για τους θεούς, εμπιστεύτηκε στα Νάγκα να φυλάνε τον νόμο για τους θεούς ο οποίος ήταν μυστικός. Μετά από αιώνες τα Νάγκα τον αποκάλυψαν στον μοναχό *Ναγκαρχούνα*.

Ένας άλλος μύθος σχετίζεται με τον Ινδό βασιλιά Ασόκα, όταν κάποτε αποφάσισε να γκρεμίσει μια παγόδα εμφανίστηκε μπροστά του ένα Νάγκα με μορφή μοναχού, ο μοναχός τον οδήγησε μέσα στη παγόδα και του έδειξε τα ιερά της σκεύη, βλέποντάς τα ο Ασόκα φοβήθηκε γιατί δεν ήταν φτιαγμένα από ανθρώπινο χέρι, κι έτσι αποφάσισε να μην γκρεμίσει την παγόδα.

## Παραπομπές


## Πηγές
* Χόρχε Λούις Μπορχές, *Το βιβλίο των φανταστικών όντων*, μετάφραση Γιώργος Βέης, Εκδόσεις LIBRO, Αθήνα 1983

## Εξωτερικοί σύνδεσμοι
* 

Κατηγορία:Ινδική μυθολογία
Κατηγορία:Μυθολογικά πλάσματα
Κατηγορία:Δράκοι
Ξάνθιππος

**Ξάνθιππος** είναι ένα αρχαιοελληνικό ανδρικό όνομα. Γνωστά πρόσωπα που έφεραν το όνομα αυτό είναι τα παρακατώ:

*Ξάνθιππος (Αθηναίος πολιτικός), Αθηναίος πολιτικός και στρατιωτικός, πατέρας του Περικλή.
*Ξάνθιππος (γιος Περικλή), ένας από τους γιους του Περικλή.
*Ξάνθιππος ο Λακεδαιμόνιος, Λακεδαιμόνιος στρατιωτικός που αγωνίστηκε στο πλευρό των Καρχηδονίων.
*Ξάνθιππος (γιος Μέλα), ένας από τους γιους του Μέλα.
*Ξάνθιππος (γιος Δηιφόντη), γιος του Δηιφόντη.
*Ξάνθιππος (ήρωας), ήρωας της Φωκίδας.
Ξάνθιππος (Αθηναίος πολιτικός)

Ο **Ξάνθιππος** (**Ξάνθιππος Αρίφρονος**) ήταν Αθηναίος πολιτικός και στρατιωτικός της αρχαιότητας, γιος του Αρίφρονου και πατέρας του Περικλή, από τη σύζυγό του Αγαρίστη, ανιψιά του μεταρρυθμιστή Κλεισθένη.

Το 490 π.Χ. παρέπεμψε σε δίκη τον στρατηγό Μιλτιάδη, όταν εκείνος επέστρεψε από την αποτυχημένη του εκστρατεία εναντίον της Πάρου. Το 484 π.Χ. ο Ξάνθιππος εξοστρακίστηκε από την Αθήνα. Ωστόσο, το 479 π.Χ. διαδέχτηκε το Θεμιστοκλή στη διοίκηση του αθηναϊκού ναυτικού.

Ηγήθηκε των αθηναϊκών στρατευμάτων στην αποφασιστική Ναυμαχία της Μυκάλης, η οποία έλαβε χώρα στις ακτές της Ιωνίας, το καλοκαίρι  του 479 π.Χ. Ο ελληνικός στόλος ύστερα μετέβη στον Ελλήσποντο, αλλά όταν μαθεύτηκε πως η περίφημη γέφυρά του είχε διαλυθεί, ο Λακεδαιμόνιος Λεωτυχίδας και οι Πελοποννήσιοι επέστρεψαν στην πατρίδα τους. Εντούτοις ο Ξάνθιππος, παρέμεινε με τον αθηναϊκό στόλο προκειμένου να καταλάβει τη Θρακική Χερσόννησο όπου οι Αθηναίοι είχαν παλαιότερα αξιοσημείωτες περιουσίες. Οι Πέρσες επιτέθηκαν ενάντια στην πόλη της Σηστού, την οποία ο Ξάνθιππος πολιόρκησε, αναγκάζοντάς την να παραδοθεί την επόμενη άνοιξη (478 π.Χ.) Ο Πέρσης κυβερνήτης Αρταύκτης αποπειράθηκε να αποδράσει, μα συνελήφθη και εγκαταλείφθηκε από τον Ξάνθιππο στην εκδίκηση των κατοίκων του Ελαιούντος, που τον εκτέλεσαν. Κατόπιν ο Ξάνθιππος επέστρεψε στην Αθήνα με τους άνδρες του.

## Αρχαίες Πηγές
* Πλούταρχος, Βίοι Παράλληλοι:Θεμιστοκλής, 10
* Ηρόδοτος, Ιστορίες, Στ΄ (Ερατώ), 131, 136
* Ηρόδοτος, Ιστορίες, Θ΄ (Καλλιόπη), 114-120
**Σύγχρονες Πηγές**
* William Smith, *«Dictionary of Greek and Roman Biography and Mythology»*, (1870), Λήμμα: Xanthippus

Κατηγορία:Αρχαίοι Έλληνες πολιτικοί
Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
Κατηγορία:Πρωταγωνιστές των Περσικών Πολέμων
Κατηγορία:Εξοστρακισθέντες Αθηναίοι
Κατηγορία:Αλκμεωνίδες
Κατηγορία:Επώνυμοι άρχοντες
Πάρος (αποβατικό)

Κατασκευάστηκε στα ναυπηγεία ‘Germany – Hawaldtswerke AG, Hambury’. Στην ενεργεία από το 1966. Ύψωση Ελληνικής Σημαίας στις 21 Φεβρουαρίου 1990 στον Ναύσταθμο Σαλαμίνας. Διαστάσεις : 40Χ8.8Χ2.1 μ. – Εκτόπισμα : 166/430 τν. – Οπλισμός : 2 πυροβόλα Rheinmetal των 20 χιλ. / 90. – Μηχανές : 2 diesel 1.020&nbsp;hp, 2 έλικες. – Ταχύτητα : 11 κόμβοι. – Μεταφορική ικανότητα : 150 τν. – Πλήρωμα : 17

Ομοίου τύπου πλοία : Ηρακλειά, ΙΟΣ, Νάξος ΙΙ, **Πάρος** , Σίκινος και 'Φολέγανδρος'.

Κατηγορία:Ελληνικά αποβατικά
Σίκινος (αποβατικό)

## Χαρακτηριστικά

Παραχωρήθηκε το 1992 στα πλαίσια της Γερμανικής Στρατιωτικής βοήθειας.

## Ομοίου τύπου πλοία
Ηρακλειά, ΙΟΣ, Νάξος ΙΙ, Πάρος , **Σίκινος** και 'Φολέγανδρος'.

Κατηγορία:Ελληνικά αποβατικά
Αρχηγός κράτους των Κομορών

Οι **[[Κομόρες]]** έγιναν ανεξάρτητο κράτος από τη Γαλλία το 1975. Αρχηγός Κράτους με βάση το Σύνταγμα είναι ο Πρόεδρος της Ένωσης των Κομορών, ωστόσο δεν ήταν λίγες οι φορές που αρχηγοί κράτους υπήρξαν στρατιωτικοί ηγέτες και ηγέτες που ήλθαν στην εξουσία έπειτα από πραξικόπημα. 
Ο πρόεδρος Αχμέτ Αμπνταλά δολοφονήθηκε στις 26 Νοεμβρίου 1989, στη διάρκεια πραξικοπήματος από τον Σαΐντ Μοχάμεντ Τζοχάρ, δίδυμο αδερφό του προηγούμενου προέδρου (Αλί Σοϊλί). Το 1998 πέθανε εν ενεργεία ο πρόεδρος Μοχάμετ Τακί Αμπντουλκαρίμ.. 
Με βάση το σημερινό σύνταγμα, ο Πρόεδρος της Ένωσης των Κομορών εκλέγεται από το λαό για θητεία 5 ετών.

## Αρχηγοί κράτους των Κομορών (1975- σήμερα)
(Οι ημερομηνίες με πλάγιους χαρακτήρες υποδηλώνουν *εκ των πραγμάτων * συνέχιση της θητείας)

## Κόμματα και παρατάξεις
*BM - Κίνημα Μπαομπάμπ
*CHUMA - Αδερφότητα των Νήσων και Κόμμα Ενότητας
*CRC - Συνέλευση για την Ανανέωση των Κομορών
*PRC - Ρεπουμπλικανικό Κόμμα των Κομορών
*RDPC - Δημοκρατική Συνέλευση του Λαού των Κομορών
*RDR - Συναγερμός για τη Δημοκρατία και την Ανανέωση
*RND - Εθνικός Συναγερμός για την Ανάπτυξη (μετονομάστηκε σε UNDC)
*UCP - Κομοριανή Ένωση για Πρόοδο
*UDC - Κομοριανή Δημοκρατική Ένωση
*UNDC - Εθνική Ένωση για τη Δημοκρατία στις Κομόρες
*UNF - Ενωμένο Εθνικό Μέτωπο

## Πηγές
* Ηγέτες των Κομορών- αναλυτικοί χρονολογικοί πίνακες.


Κατηγορία:Πρόεδροι των Κομορών
Χάλκη ΙΙ (υδροφόρο)

Μετονομάστηκε σε "Καστοριά" και μετασκευάστηκε σε Υδροφόρος. Κατασκευάστηκε στα ναυπηγεία "Germany – Hamburγ". Χωρητικότητα 517 τόνοι. Εν ενεργεία από το 1943. Ύψωση της Ελληνικής Σημαίας στις 16 Μαΐου 1947 στον Πειραιά. Παροπλίστηκε στις 3 Ιανουαρίου 1992. Χρησιμοποιήθηκε σαν πλοίο στόχος.

Κατηγορία:Ελληνικά υδροφόρα πλοία
Θυρεοί των επαρχιών της Ολλανδίας

Οι 12 **θυρεοί των [[επαρχίες της Ολλανδίας|επαρχιών της Ολλανδίας]]** :


Image:Drenthe wapen.svg|Ο θυρεός του Ντρέντε
Image:Flevoland wapen.svg|Ο θυρεός του Φλέβολαντ
Image:Friesland wapen.svg|Ο θυρεός του Φρίσλαντ 
Image:Gelderland wapen.svg|Ο θυρεός του Χέλντερλαντ
Image:Groningen (province) coa.svg|Ο θυρεός του Χρόνινγκεν
Image:Limburg-nl-wapen.svg|Ο θυρεός της Λιμβουργίας
Image:Noord-Brabant wapen.svg|Ο θυρεός της Βόρειας Βραβάντης
Image:Wapen van Noord-Holland.svg|Ο θυρεός της Βόρειας Ολλανδίας
Image:Overijssel wapen.svg|Ο θυρεός του Οφεράισσελ
Image:Zuid-holland wapen.svg|Ο θυρεός της Νότιας Ολλανδίας
Image:Utrecht provincie wapen.svg|Ο θυρεός της Ουτρέχτης
Image:Zeeland wapen.svg|Ο θυρεός της Ζηλανδίας


## Δείτε επίσης
* Σημαίες των επαρχιών της Ολλανδίας

Κατηγορία:Επαρχίες της Ολλανδίας
Καραβίας

**[[Οικογένεια Καραβία|Καραβίας]]** είναι το επώνυμο παλαιάς και επιφανούς οικογένειας της Ιθάκης και της Ακαρνανίας με καταγωγή από τους Καλλέργηδες της Κρήτης, η οποία ανέδειξε πολλούς άνδρες που διακρίθηκαν στις επιστήμες, τα γράμματα και μεταξύ του κλήρου.

Στην Ιθάκη συναντάται πριν του 1672, όπως φαίνεται από έγγραφα του Ιστορικού της Αρχείου. Πιθανώς οι Καραβιάδες να ήρθαν στο νησί το 1669 όταν οι Τούρκοι κατέλαβαν την Κρήτη και έγινε αθρόα έξοδος των χριστιανών της Κρήτης προς την Επτάνησο. Το επώνυμο Καραβίας παρουσιάζεται στο Βιβλίο των Ευγενών της Ιθάκης (LIBRO D’ORO), το 1803 επτά κλάδοι και το 1804 άλλοι επτά.

Σήμερα είναι συχνό επώνυμο στην Ιθάκη και την Ακαρνανία λόγω ιστορικής εγκατάστασης αλλά και λόγω μετοικήσεων κλάδων της οικογένειας συναντάται επίσης στην Ιταλία, τα Επτάνησα και τις Κυκλάδες.

## Παραπομπές


## Βιβλιογραφία
* Εγκυκλοπαιδικόν Λεξικόν Ελευθερουδάκη, Τόμος Έβδομος, σελ. 263
* Γρίβα, Ελένη Φ (1997). *Το Libro d' Oro της Ιθάκης (1803)*. Αργοστόλι: Εταιρία Κεφαλληνιακών Ιστορικών Ερευνών
*Leake, William Martin (1835). *Travels in northern Greece / by William Martin Leake*. London: J. Rodwell.
*Rangabe, Eugene Rizo (1925–1927). *Livre d'or de la noblesse Ionienne / Eugene Rizo Rangabe*. Αθήνα: Maison d' Editions "Eleftheroudakis".
*Καραβίας, Ιωάννης (1978). *Η Ζωή ενός Στρατιώτου*. Αθήνα, Ιδιωτική.

## Εξωτερικοί σύνδεσμοι
* Οι οικογένειες ‘ΚΑΡΑΒΙΑ’
* Η Ιθάκη το 1821 
* Ιθακήσιοι Πνευματικοί Δημιουργοί

Κατηγορία:Ελληνικά επώνυμα
Σημαία του Χρόνινγκεν

thumb|200px|Η σημαία του Χρόνινγκεν
Η **σημαία της [[Χρόνινγκεν (επαρχία)|επαρχίας του Χρόνινγκεν]]** φιλοτεχνήθηκε έχοντας ως πρότυπο το θυρεό της Πόλης του Χρόνινγκεν και των προαστίων της(Ommelanden). Καθιερώθηκε ως σημαία της επαρχίας το 1950.

Το κόκκινο, άσπρο και μπλε είναι τα χρώματα των προαστίων, ενώ το άσπρο και το πράσινο που είναι τα χρώματα του θυρεού της πόλης βρίσκονται στο κέντρο αναπαριστώντας την κεντρική θέση της πόλης.

## Δείτε επίσης
* Σημαίες των επαρχιών της Ολλανδίας

Χρόνινγκεν
Κατηγορία:Χρόνινγκεν (επαρχία)
Σημαία της Ζέελαντ

thumb|200px|Η σημαία της Ζηλανδίας

Η **σημαία της [[Ζηλανδία (επαρχία)|Ζηλανδίας]]** (επαρχίας της Ολλανδίας), σχεδιάστηκε από τον T.A.Γ.Β. Σχόρερ και καθιερώθηκε επίσημα στις 14 Ιανουαρίου του 1949. Στο κέντρο της εμφανίζεται ο θυρεός της επαρχίας. Οι κυματιστές μπλε γραμμές συμβολίζουν τα κύματα, και το συνεχή αγώνα ενάντια στη θάλασσα.

Ζέελαντ
Κατηγορία:Ζηλανδία (επαρχία)
Σημαίες των επαρχιών της Ολλανδίας

thumb|right|Σημαίες των επαρχιών της Ολλανδίας
Κατάλογος με τις **σημαίες των [[επαρχίες της Ολλανδίας|επαρχιών της Ολλανδίας]]**:

## Δείτε επίσης
* Θυρεοί των επαρχιών της Ολλανδίας

Κατηγορία:Επαρχίες της Ολλανδίας
Αντισεισμικές κατασκευές

Ο **αντισεισμικός σχεδιασμός κατασκευών** (earthquake-resistant design of structures) αναφέρεται στο σχεδιασμό κατασκευών ικανών να ανθίστανται επαρκώς σε σεισμικές διεγέρσεις με σκοπό τη μεγιστοποίηση της ασφάλειας των ανθρώπων. 

Η *δομική σεισμική μηχανική* αφορά στη μελέτη της απόκρισης κατασκευών (π.χ. κτηρίων, γεφυρών, φραγμάτων κ.λπ.) σε σεισμική διέγερση και είναι κλάδος της Σεισμικής Μηχανικής. 

Η *σεισμολογία* αφορά στη μελέτη της γένεσης, διάδοσης και εξέλιξης των σεισμών και είναι κλάδος της Γεωλογίας. 

Οι κύριοι στόχοι του αντισεισμικού σχεδιασμού των κατασκευών είναι:

* η μοντελοποίηση της αλληλεπίδρασης μεταξύ των κτηρίων και του εδάφους
* 
[thumb|200px|[Ακρόπολη Αθηνών|Ακρόπολη μετά από τους πολυάριθμους σεισμούς και τα έτη]]η πρόβλεψη των πιθανών συνεπειών ισχυρού σεισμού στη αστική υποδομή σε αστικές περιοχές
* ο σχεδιασμός, κατασκευή και συντήρηση δομών ικανών να δέχονται με ασφάλεια τις ισχυρές καταπονήσεις που προκαλεί ο σεισμός, σύμφωνα με τους ισχύοντες αντισεισμικούς κανονισμούς/κώδικες.

Η εφαρμογή του ισχύοντος αντισεισμικού κανονισμού, για το σχεδιασμό και κατασκευή των κτηρίων, είναι υποχρεωτική από την νομοθεσία. Στην Ελλάδα και όλη την Ευρωπαϊκή Ένωση εφαρμόζεται ο Ευρωκώδικας 8.

## Δείτε επίσης
* EPETO
* NEESit's Channel
* Vibration control videos 

## Εξωτερικοί σύνδεσμοι
* 


Κατηγορία:Επιστήμες Γης και Περιβάλλοντος
Στσε νε βμέρλα Ουκραΐνι

**Στσε νε βμέρλα Ουκραΐνι** (στα ουκρανικά: Ще не вмерла України і слава, і воля ή  **"Η δόξα της Ουκρανίας δεν χάθηκε, ούτε και η ελευθερία της"**)  είναι ο εθνικός ύμνος της Ουκρανίας. Οι στίχοι αποτελούν την πρώτη στροφή -ελαφρώς τροποποιημένη - από ένα πατριωτικό ποίημα, το οποίο γράφτηκε το 1862 από το Πάβλο Τσιμπίνσκι *Pavlo Chubynsky*), έναν διάσημο εθνογράφο από το Κίεβο. Το 1863 ο Μιχαήλο Βερμπίτσκι (*Mykhaylo Verbytsky*) συνθέτης και ιερέας της ελληνοκαθολικής εκκλησίας συνέθεσε μουσική που να ταιριάζει με το κείμενο του Τσιμπίνσκι.. Για πρώτη φορά το τραγούδι εψάλη από χορωδία στο Ουκρανικό Θέατρο του Λβιβ το 1864. Αρχικά το τραγούδι ήταν ο εθνικός ύμνος της Λαϊκής Δημοκρατίας της Ουκρανίας (1917-1920), της Ουκρανίας των Καρπαθίων και αργότερα της ανεξάρτητης μετασοβιετικής Ουκρανίας. Το 1920 απαγορεύτηκε από το σοβιετικό καθεστώς. Ο ύμνος τραγουδήθηκε για πρώτη φορά ως εκ των πραγμάτων εθνικός ύμνος κατά την τελετή ορκωμοσίας του Ουκρανού προέδρου Λεονίντ Κραβτσούκ στις 5 Δεκεμβρίου του 1991.
Το άρθρο 20 του ουκρανικού Συντάγματος (28 Ιουνίου 1996) ορίζει ότι η μουσική του Βερμπίτσκι χρησιμοποιείται ως μελωδία για τον εθνικό ύμνο της χώρας.

## Στίχοι του σημερινού ύμνου

Στις 6 Μαρτίου του 2003 υιοθετήθηκαν από το Κοινοβούλιο (*Verkhovna Rada*) οι ακόλουθοι στίχοι, που αποτελούν μικρή τροποποίηση των στίχων του Τσιμπίνσκι. Αντί να λέει "Η Ουκρανία δεν έχει χαθεί, ούτε η δόξα της, ούτε η ελευθερία της", η ιδέα της Ουκρανίας να χάνεται ως κράτος απαλείφθηκε: έτσι οι αρχικοί στίχοι αναφέρουν ότι "η δόξα της Ουκρανίας δεν έχει χαθεί, ούτε και η ελευθερία της".. Ωστόσο, πολλοί άνθρωποι συνεχίζουν να τραγουδούν τον ύμνο με τους αρχικούς στίχους.

## Παραπομπές


## Εξωτερικοί σύνδεσμοι

*  Αρχείο σε μορφή MP3 του Shche ne vmerla Ukrainy με τραγούδι και σε ορχηστρική έκδοση.
* Σύνταγμα της Ουκρανίας - Άρθρο 20 για τα εθνικά σύμβολα. Ο ιστότοπος αυτός εμπεριέχει ένα αρχείο ήχου με τον ύμνο.

Κατηγορία:Εθνικά σύμβολα της Ουκρανίας
Κατηγορία:Εθνικοί ύμνοι
Ηλίας Λαζάρογλου

Ο **Ηλίας Ιορδάνη Λαζάρογλου** ήταν έλληνας ποιητής. Γεννήθηκε στη Σμύρνη της Μικράς Ασίας το 1911. Μετά τη Μικρασιατική Καταστροφή και τον ερχομό του ως πρόσφυγας στην Ελλάδα καθηλώθηκε για αρκετά χρόνια στο κρεββάτι εξαιτίας μιας ασθένειας.

Εργάστηκε στη Νομαρχία Κυκλάδων, στο Υπουργείο Εσωτερικών, στη Νομαρχία Καρδίτσας και κατέληξε στην Αθήνα. Ο πρόωρος θάνατος της γυναίκας του, Ειρήνης Κοντίζα-Λαζάρογλου του στοίχισε αρκετά. Άρχισε να εκδίδει το ποιητικό του έργο αρχικά σε τοπικές εφημερίδες. Το πρώτο του βιβλίο κυκλοφόρησε το 1954 στη Σύρο. Συνεργάστηκε με διάφορες εφημερίδες και περιοδικά δημοσιεύοντας άρθρα λογοτεχνικού και κοινωνικού περιεχομένου. 

Ο Ηλίας Λαζάρογλου πέθανε στις 5 Νοεμβρίου 1988. Η Ανθολογία του ποιητικού έργου του, εκδόθηκε για πρώτη φορά στην Αθήνα το 1998. Την επιμέλεια είχε ο γιος του, Μπάμπης Λαζάρογλου. Το τελευταίο ποίημα του το έγραψε τον Οκτώβριο του 1988 λίγο πριν πεθάνει, στην Αθήνα και είχε τον τίτλο «Αντίο»

Είναι βραβευμένο μέλος της Ένωσης Ελλήνων Λογοτεχνών ενώ έχει ανθολογηθεί σε πολλές εκδόσεις με καλές κριτικές.

Έχουν εκδοθεί οι ποιητικές του συλλογές:
* *Σκόρπιες φωνές*, Σύρος 1954
* *Κήποι*, Αθήνα 1959
* *Πτήσεις*, Αθήνα 1975
* *Το πλοίο* επιστροφής (βραβείο Εν.Ελλ.Λογοτεχνών), Αθήνα 1978
* *Μικρασία* (Επαινος Εστίας Νέας Σμύρνης), Αθήνα 1980 
* *Διάλεξη στη Στέγη Γραμμάτων και Τεχνών με τίτλο «Ο κοινωνικός ρόλος της ποιητικής τέχνης»*, Αθήνα 1980
* *Ανθρωπογραφία*, Αθήνα 1981 
* *Φωνή Αδελφοσύνης*, Αθήνα 1984

Κατηγορία:Έλληνες ποιητές
Κατηγορία:Νεοέλληνες ποιητές
Βόρεια Βραβάντη

Η **Βόρεια Βραβάντη** () είναι μια από τις επαρχίες της Ολλανδίας. Βρίσκεται στο νότιο τμήμα της χώρας. Συνορεύει στα νότια με το Βέλγιο, τον ποταμό Μεύση στα βόρεια, τη Λιμβουργία στα ανατολικά και τη Ζηλανδία στα δυτικά. Πρωτεύουσα της επαρχίας είναι η πόλη Ντεν Μπος.

Καλύπτει έκταση 4.919 τ.χλμ. από τα οποία, 162 τ.χλμ. είναι επιφάνειες νερού. Έχει συνολικό πληθυσμό 2.415.946 κατοίκων (2006) με πληθυσμιακή πυκνότητα 491 κατοίκων ανά τ.χλμ.

## Ιστορία
Η σημερινή επαρχία ήταν παλαιότερα το βόρειο τμήμα του «Δουκάτου της Βραβάντης», του οποίου το νότιο τμήμα βρίσκεται σήμερα στο Βέλγιο. Μετά την Ένωση της Ουτρέχτης η περιοχή διεκδικήθηκε από τις Ηνωμένες Ολλανδικές Επαρχίες, και την Ισπανία που κατείχε τότε το Νότιο τμήμα της Ολλανδίας. Στη συνέχεια, η επαρχία εντάχθηκε στην Μπαταβική Δημοκρατία, μετά την Βαταβική Επανάσταση, με το όνομα Bataafs Brabant. Τέλος, το 1815, με την ένωση Βελγίου-Ολλανδίας στο Ηνωμένο Βασίλειο των Κάτω Χωρών, η Βόρεια Βραβάντη καθιερώθηκε ως επαρχία, για να ξεχωρίζει από τη Νότια Βραβάντη του σημερινού Βελγίου.

Έως σήμερα η Βόρεια Βραβάντη διατηρεί ισχυρή Ρωμαιοκαθολική παράδοση. Έτσι, το 57% των κατοίκων είναι Καθολικοί και 6% Προτεστάντες.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα της Επαρχίας

Κατηγορία:Επαρχίες της Ολλανδίας
Σημαία της Βόρειας Ολλανδίας

thumb|200px|Η σημαία της Βόρειας Ολλανδίας
Η **σημαία της [[Βόρεια Ολλανδία|Βόρειας-Ολλανδίας]]** (Ολλανδικά:vlag van Noord-Holland) είναι η επίσημη σημαία της ομώνυμης επαρχίας. Καθιερώθηκε επίσημα στις 22 Οκτωβρίου του 1958, και φέρει τα χρώματα του θυρεού της επαρχίας.

Βόρεια Ολλανδία
Κατηγορία:Βόρεια Ολλανδία
Σημαία της Βόρειας Βραβάντης

thumb|right|250px|Η σημαία της Βόρειας Βραβάντης
Η **σημαία της [[Βόρεια Βραβάντη|Βόρειας Βραβάντης]]** (Ολλανδικά:vlag van Noord-Brabant ή Brabants Bont) αποτελείται από 24 κόκκινα και άσπρα τετράγωνα, σε πρότυπο σκακιέρας. Αν και χρησιμοποιούνταν από το Μεσαίωνα, καθιερώθηκε ως επίσημη σημαία της Βόρειας Βραβάντης στο 1959. Η σημαία της Αμβέρσας είναι φιλοτεχνημένη στο ίδιο πρότυπο, όμως με διαφορετικά χρώματα.

Βόρεια Βραβάντη
Κατηγορία:Βόρεια Βραβάντη
Σημαία του Οφεράισσελ

thumb|200px|Η σημαία του Οφεράισσελ
Οι κίτρινες και κόκκινες λωρίδες της **σημαίας του [[Οφεράισσελ]]** αντιπροσωπεύουν το Εθνόσημο της Ολλανδίας που φέρει τα ίδια χρώματα, ενώ η μπλε λωρίδα στο κέντρο της σημαίας συμβολίζει τον ποταμό Άισελ, από τον οποίο πήρε το όνομά της η επαρχία.

Η σημαία καθιερώθηκε επίσημα στις 20 Αυγούστου του 1948.

Οφεράισσελ
Κατηγορία:Οφερέισελ
Σημαία του Ντρέντε

thumb|200px|Η σημαία του Ντρέντε
Η **σημαία του [[Ντρέντε]]** καθιερώθηκε επίσημα στις 19 Φεβρουαρίου του 1947.

Τα χρώματα της σημαίας(κόκκινο και άσπρο) είναι τα παραδοσιακά χρώματα των Σαξόνων καθώς και του Αρχιεπισκόπου της Ουτρέχτης, ο οποίος ήταν στο παρελθόν κυβερνήτης της περιοχής.

Τα έξι άστρα συμβολίζουν τις 6 ιστορικές περιοχές(ντιγκσπιλ) της επαρχίας και ο πύργος την πόλη Κοεβόρντεν, που υπήρξε διοικητικό κέντρο της επαρχίας στο παρελθόν.

Ντρέντε
Κατηγορία:Ντρέντε
Σημαία της Νότιας Ολλανδίας

thumb|200px|Η σημαία της Νότιας Ολλανδίας
thumb|200px|Η σημαία που χρησιμοποιήθηκε από την επαρχία από το 1948 ως το 1985
Η **σημαία της [[Νότια Ολλανδία|Νότιας Ολλανδίας]]** καθιερώθηκε στις 15 Οκτωβρίου του 1985, αντικαθιστώντας τη σημαία που βρισκόταν σε χρήση από τον Ιούνιο του 1948.

Ο λέοντας και τα χρώματα της σημαίας (κόκκινο και κίτρινο) είναι παρμένα από τον εθνικό θυρεό.

Νότια Ολλανδία
Κατηγορία:Νότια Ολλανδία
Σημαία του Φλέβολαντ

thumb|200px|Η σημαία του Φλέβολαντ
Η **σημαία του [[Φλέβολαντ]]** καθιερώθηκε επίσημα στις 19 Φεβρουαρίου του 1989. Συμβολίζει την αποξήρανση των νοτίων τμημάτων της επαρχίας και τη διεκδίκηση εδάφους από τη λίμνη Άισελμεϊρ. Η κίτρινη λωρίδα που είναι κυματιστή στο αριστερό μισό της σημαίας και ίσια στο δεξί, συμβολίζει τη μετατροπή της θάλασσας σε ξηρά. Το μπλε τμήμα της σημαίας συμβολίζει το νερό και το πράσινο την ξηρά.

Το γαλλικό fleur-de-lys στο επάνω αριστερό τμήμα της σημαίας βρίσκεται εκει προς τιμήν του C.Lely, που σχεδίασε τα πρώτα πόλντερ.

Φλέβολαντ
Κατηγορία:Φλέβολαντ
Σημαία της Λιμβουργίας (Ολλανδία)

thumb|200px|right|Η σημαία της Λιμβουργίας
thumb|Η σημαία του δουκάτου της Λιμβουργίας (1839-1866), το οποίο κάλυπτε το σύνολο σχεδόν της έκτασης της σημερινής επαρχίας
Η **σημαία της [[Λιμβουργία (Ολλανδία)|Λιμβουργίας]]** καθιερώθηκε στις 28 Ιουνίου του 1953. Η μπλε λωρίδα στο κέντρο συμβολίζει τον ποταμό Μεύση που διασχίζει την επαρχία. 

Στην πλευρά του ιστού υπάρχει ένας λέοντας με στέμα που παραπέμπει στο Δουκάτο της Λιμβουργίας.Η σημαία αυτή έχει άσπρο, κίτρινο και μπλε χρώμα.

Αυτή η σημαία δεν χρησιμοποιείται στην Βελγική Λιμβουργία, η οποία έχει την δικιά της, διαφορετική σημαία.

Λιμβουργία
Κατηγορία:Λιμβουργία (Ολλανδία)
Σημαία του Χέλντερλαντ

thumb|right|250px|Σημαία του Χέλντερλαντ
thumb|150px|right|Ο θυρεός της κομητείας Χέλρε
Η **σημαία του [[Χέλντερλαντ]]** αποτελείται από τρεις λωρίδες ίσου μεγέθους. Τα χρώματά της (μπλε, κίτρινο και μαύρο), βασίζονται στα χρώματα της κομητείας Χέλρε.
Η σημαία καθιερώθηκε επίσημα στις 15 Απριλίου του 1953.

Χέλντερλαντ
Κατηγορία:Χέλντερλαντ
Άστριοι

thumb
Οι **άστριοι** (αγγλ. feldspars) είναι μια ομάδα τεκτοπυριτικών ορυκτών, που διακρίνεται σε δύο υποομάδες: Τους **αλκαλιούχους αστρίους** και τα **πλαγιόκλαστα**. Ο αγγλικός (διεθνής) όρος προέρχεται από τις γερμανικές λέξεις "Feld" (πεδίο) και "Spat" (κρυσταλλικό υλικό).

## Αλκαλιούχοι άστριοι (Alkali feldspars)
* Αδουλάριος (Adularia) KAlSi3O8
* Ανορθόκλαστο (Anorthoclase) (Na,K)AlSi3O8
* Κελσιανός (Celsian) BaAl2Si2O8 και Παρακελσιανός BaAl2Si2O8
* Μικροκλινής (Microcline) KAlSi3O8
* Ορθόκλαστο (Orthoclase) KAlSi3O8 	
* Σανίδινο (Sanidine) KAlSi3O8
* Υαλοφανής (Hyalophane) (K,Ba)(Al,Si)2O8

## Πλαγιόκλαστα (Plagioclases)
(Ταξινόμηση κατά σύσταση: Ab =Αλβίτης , An=Ανορθίτης. Οι αριθμοί αναφέρονται σε ποσοστιαία περιεκτικότητα)
* Αλβίτης (Albite) NaAlSi3O8
* Ολιγόκλαστο (Oligoclase) An10-30Ab90-70
* Ανδεσίνης (Andesine) An30-50Ab70-50
* Λαβραδόριο (Labradorite) An50-30Ab50-70
* Βυτοβνίτης (Bytownite) An90-10Ab10-90
* Ανορθίτης (Anorthite) CaAl2Si2O8

## Παραπομπές


### Πηγές
* Αριστοτέλειο Πανεπιστήμιο Θεσσαλονίκης
* Mindat.org

## Εξωτερικοί σύνδεσμοι
* 

Αστριοι
Σημαία της Ουτρέχτης

thumb|right|250px|Η σημαία της Ουτρέχτης
Η **σημαία της [[Ουτρέχτη (επαρχία)|Ουτρέχτης]]** (Ολλανδικά: vlag van Utrecht) χρησιμοποιείται επίσημα από το 1952. Αποτελείται από δύο λωρίδες ίσου μεγέθους, με μπλε και κόκκινο. Στην επάνω αριστερή γωνία της σημαίας υπάρχει ένα κόκκινο τετράγωνο με έναν άσπρο σταυρό. Ο σχεδιασμός της σημαίας έγινε στα πρότυπα δύο παλαιότερων θυρεών δύο (διοικητικών) αρχιεπισκοπών της Ουτρέχτης.

Ουτρέχτη
Κατηγορία:Ουτρέχτη (επαρχία)
Σημαία του Φρίσλαντ

thumb|right|250px|Η σημαία του Φρίσλαντ
Η **σημαία του [[Επαρχία Φρίσλαντ|Φρίσλαντ]]** (Ολλανδικά:Friese vlag ή vlag van Friesland) καθιερώθηκε επίσημα στις 11 Φεβρουαρίου του 1958. Αποτελείται από 4 μπλε και 3 άσπρες διαγώνιες λωρίδες, στις οποίες υπάρχουν 7 κόκκινα νούφαρα σε σχήμα καρδιάς(pompeblêden). Τα κόκκινα νούφαρα συμβολίζουν τις 7 Φριζικές περιοχές που συνασπίστηκαν ενάντια στους Βίκινγκ, κατα το Μεσαίωνα.

Η σημαία εμφανίζει ομοιότητες με σκανδιναβικούς θυρεούς που χρησιμοποιούσαν επίσης νούφαρα και καρδιές, πολλές φορές σε συνδυασμό με απεικονίσεις λεόντων.

Φρίσλαντ
Κατηγορία:Επαρχία Φρίσλαντ
Βέροια (αποσαφήνιση)

Η ονομασία «**Βέροια**» μπορεί να αναφέρεται:
* στην ελληνική πόλη, πρωτεύουσα του Νομού Ημαθίας, Βέροια.
* στην αρχαία ελληνική πόλη, Βέροια της Συρίας.
* στην Επαρχία Βέρροια του Νομού Λακωνίας, ως εναλλακτική γραφή του οικισμού Βέρια Λακωνίας.
* στον ανενεργό ποδοσφαιρικό σύλλογο, Γ.Α.Σ. Βέροια.
* στον ενεργό ποδοσφαιρικό σύλλογο, Ν.Π.Σ. Βέροια 2019.
Πρωτάθλημα καλαθοσφαίρισης Α2 εθνικής κατηγορίας ανδρών 1999-2000

**Α2 Ανδρών 1999-2000** 

Η πρώτη φάση της διοργάνωσης διήρκεσε από τις 25 Σεπτεμβρίου 1999 έως τις 8 Ιανουαρίου 2000. Η δεύτερη φάση ξεκίνησε στις 15 Ιανουαρίου και ολοκληρώθηκε στις 22 Απριλίου 2000. Πρωταθλήτρια της κατηγορίας αναδείχτηκε η ομάδα του Μακεδονικού Νεαπόλεως για πρώτη φορά στην ιστορία της.


20px|Α2 **Βαθμολογία** 20px|Α2





**Εξωτερικοί σύνδεσμοι**
*Βαθμολογία Α2 Ανδρών 1999-00 στην επίσημη ιστοσελίδα της ΕΟΚ.
*Αποτελέσματα Α2 Ανδρών 1999-00 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 1999 2000
Πρωταθλημα Ελλαδος Α2 Ανδρων 1999 2000
Πρωτάθλημα καλαθοσφαίρισης Α2 εθνικής κατηγορίας ανδρών 2000-2001

**Α2 Ανδρών 2000-2001** 

Η πρώτη φάση της διοργάνωσης διήρκεσε από τις 21 Οκτωβρίου 2000 έως τις 27 Ιανουαρίου 2001. Η δεύτερη φάση ξεκίνησε στις 3 Φεβρουαρίου και ολοκληρώθηκε στις 12 Μαΐου 2001. Πρωταθλήτρια της κατηγορίας αναδείχτηκε η ομάδα της Δράμας για πρώτη φορά στην ιστορία της.


20px|Α2 **Βαθμολογία** 20px|Α2





**Εξωτερικοί σύνδεσμοι**
*Βαθμολογία Α2 Ανδρών 2000-01 στην επίσημη ιστοσελίδα της ΕΟΚ.
*Αποτελέσματα Α2 Ανδρών 2000-01 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2000 2001
Πρωταθλημα Ελλαδος Α2 Ανδρων 2000 2001
Πρωτάθλημα καλαθοσφαίρισης Α2 εθνικής κατηγορίας ανδρών 2001-2002

**Α2 Ανδρών 2001-2002** 

Η πρώτη φάση της διοργάνωσης διήρκεσε από τις 6 Οκτωβρίου 2001 έως τις 5 Ιανουαρίου 2002. Η δεύτερη φάση ξεκίνησε στις 12 Ιανουαρίου και ολοκληρώθηκε στις 20 Απριλίου 2002. Πρωταθλήτρια της κατηγορίας αναδείχτηκε η ομάδα του Μακεδονικού Νεαπόλεως για δεύτερη φορά στην ιστορία της.


20px|Α2 **Βαθμολογία** 20px|Α2





**Εξωτερικοί σύνδεσμοι**
*Βαθμολογία Α2 Ανδρών 2001-02 στην επίσημη ιστοσελίδα της ΕΟΚ.
*Αποτελέσματα Α2 Ανδρών 2001-02 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2001 2002
Πρωταθλημα Ελλαδος Α2 Ανδρων 2001 2002
Ποτήρι

thumb|right|120px|Ποτήρι κρασιού.
**Ποτήρι** εννοούμε ένα δοχείο υγρών (π.χ. κρασί, νερό κτλ.) τα οποία προορίζονται για άμεση κατανάλωση. Το υλικό τους, συνήθως, είναι γυάλινο ή πλαστικό, αλλά υπάρχουν και άλλα υλικά από τα οποία κατασκευάζονται τα ποτήρια. Ανάλογα με το γούστο του καθενός, μπορούν να πωληθούν ποτήρια με διάφορα χρώματα και σχέδια. 

## Ιστορία
Το ποτήρι δεν είναι δημιουργία του σύγχρονου κόσμου, από τα αρχαία χρόνια κιόλας το ποτήρι χρησιμοποιούνταν για τον ίδιο ακριβώς σκοπό που το χρησιμοποιούμε και σήμερα. Το ποτήρι χρησιμοποιούνταν στην Αρχαία Ελλάδα, στην Ρωμαϊκή και Βυζαντινή αυτοκρατορία. Ήταν ένα "εργαλείο" που οι άνθρωποι το χρησιμοποιούσαν καθημερινά. Συνήθως οι πλουσιότεροι, οι άρχοντες έπιναν από χρυσά ή αργυρά ποτήρια που έδειχναν τον πλούτο τους.

## Είδη
thumb|right|120px|Πρόνοιας του Πανελληνίου.
thumb|right|120px|Ποτήρι της Ρωμαϊκής εποχής.
* Μπύρα
μικρογραφία|Ποτήρι μπίρας κρίκερ (γερμανικά Maßkrug)
* Κρίκερ: Ποτήρι στο οποίο σερβίρεται η μπίρα σε φεστιβάλ όπως το Οκτόμπερφεστ της Γερμανίας.   
* Για παγωμένο τσάι
* Κρασί
* ποτήρι χυμού
* Παλαιομοδίτικο ποτήρι
* Για ουίσκι
* Νερό

## Παραπομπές


## Εξωτερικοί σύνδεσμοι
* 
* 

Κατηγορία:Σκεύη
Κατηγορία:Εργαλεία
Ανορθόκλαστο

Το **ανορθόκλαστο** (αγγλ. anorthoclase) είναι πυριτικό ορυκτό του νατρίου και του καλίου. Ανήκει στην κατηγορία των  τηκτοπυριτικών ορυκτών και στην ομάδα των αλκαλιούχων αστρίων. Το όνομά του προέρχεται από τις ελληνικές λέξεις "αν+ορθός" και "κλάσις", λόγω του πλάγιου σχισμού του.

## Εμφάνιση, παραγενέσεις
Απαντά σε πλούσια σε νάτριο πλουτώνια και φλεβικά μέσου βάθους πετρώματα και είναι πολύ διαδεδομένος. Μεγάλοι κρύσταλλοί του ανευρίσκονται σε πετρώματα του όρους Έρεβος στην Ανταρκτική, στο Λάρβικ της Νορβηγίας και στην Παντελλερία της Ιταλίας, στην Αυστραλία (όρη Άνακι και Φράνκλιν, Βικτόρια). Επίσης στο όρος Κιλιμάντζαρο και στην Κένυα (Αφρική).

Ως ορυκτό, όπως όλοι οι άστριοι, δεν εμφανίζει οικονομική σημασία.

## Δείτε επίσης
* Κατάλογος ορυκτών

## Πηγές
*Mindat.org
*Handbook of Mineralogy
## Σημειώσεις, παραπομπές


## Βιβλιογραφία
*James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1443742244

Κατηγορία:Ορυκτά του καλίου
Κατηγορία:Ορυκτά του νατρίου
Κατηγορία:Ορυκτά του πυριτίου
Γραμματικό Καρδίτσας

Το **Γραμματικό** είναι οικισμός της Θεσσαλίας στην Περιφερειακή Ενότητα Καρδίτσας. 

## Γεωγραφικά - ιστορικά στοιχεία
Tο Γραμματικό βρίσκεται στον θεσσαλικό κάμπο σε απόσταση 32 χιλιόμετρα νοτιοανατολικά από την πρωτεύουσα του νομού, Καρδίτσα και 18 από τους Σοφάδες (έδρα δήμου). Η προηγούμενη ονομασία του χωριού, μέχρι τι 1930, ήταν *«Ουζούν Καραλάρ»*. Οι κάτοικοι του Γραμματικού είναι κυρίως αγρότες με κύρια καλλιέργεια το βαμβάκι.

Διοικητικά ανήκει στον Δήμο Σοφάδων της Περιφέρειας Θεσσαλίας (πρόγραμμα Καλλικράτης). Από  το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του Δήμου Ταμασίου Παλαιότερα  ανήκε στον νομό Καρδίτσας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το Νέο Ικόνιο αποτελούν την κοινότητα Γραμματικού που υπάγεται στη δημοτική ενότητα Ταμασίου του δήμου Σοφάδων και σύμφωνα με την απογραφή του 2011 έχει 231 κατοίκους.

Η εκκλησία της Ζωοδόχου Πηγής βρίσκεται στο κέντρο του χωριού και στον παλαιότερο οικισμό *«Μικρό Γραμματικό»* βρίσκεται η εκκλησία της Αγίας Αικατερίνης. Το χωριό πανηγυρίζει κάθε χρόνο κατά την κινητή γιορτή της Ζωοδόχου Πηγής με θρησκευτικές εκδηλώσεις στην ομώνυμη εκκλησία και στις 25 Νοεμβρίου στο Μικρό Γραμματικό γιορτάζει η εκκλησία της Αγίας Αικατερίνης. 

Kάθε Αύγουστο στο Πνευματικό Κέντρο διοργανώνεται δεκαήμερο εκδηλώσεων, με χορευτικά συγκροτήματα, θέατρο, γλέντι και παιδικούς αγώνες (τσουβαλοδρομίες). Για τα διάφορα θέματα του χωριού και τις εκδηλώσεις φροντίζουν ο Σύλλογος Γυναικών και ο Πολιτιστικός Σύλλογος *«Αχιλλέας Ιωαννίδης»*, που έχει και υποτυπώδες Λαογραφικό Μουσείο που στεγάζεται στο Πνευματικό Κέντρο. Υπάρχουν ακόμη Αγροτικός Σύλλογος, Αγροτικός Συνεταιρισμός και Αθλητικός Όμιλος.

### Απογραφές πληθυσμού

## Εξωτερικοί σύνδεσμοι
* Αρχείο Νυκτερινού Δημοτικό Σχολείο Γραμματικού από το Εθνικό Ευρετήριο Αρχείων υλοποιείται των Γενικών  Αρχείων του Κράτους.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Ολιβίνης

Με τον όρο **ολιβίνης** (αγγλ. olivine) εννοείται ισόμορφη παράμιξη  που προκύπτει από τα ορυκτά φορστερίτη (Mg2SiO4) και  Φαϋαλίτη (Fe+22SiO4) και, επισήμως, δεν αποτελεί, ως παράμιξη, αυτοτελές ορυκτό. Ο ολιβίνης είναι βιομηχανικό ορυκτό που χρησιμοποιείται σαν πυρίμαχο υλικό. Το όνομά του προέρχεται από το ελαιοπράσινο (olive-green) χρώμα του. Αποτελεί κυρίαρχο συστατικό των βασικών (βασάλτης, γάββρος, δολερίτης) και των υπερβασικών πυριγενών πετρωμάτων (περιδοτίτης, δουνίτης). Συνδέεται με ορυκτά της ομάδας του πυροξένου, πλαγιόκλαστα, τάλκη και, ιδιαίτερα, σερπεντίνη, προς τον οποίο και εξαλλοιώνεται. Απαντά, επίσης, και σε μεταμορφωμένα πετρώματα, κυρίως πράσινο μάρμαρο (ολιβινικά μάρμαρα). Δεν είναι δυνατό να συνυπάρξει με πετρώματα που περιέχουν χαλαζία (διοξείδιο του πυριτίου, SiO2), επειδή θα αντιδρούσε με αυτό προς ενστατίτη (MgSiO3):

::Mg2SiO4  + SiO2 →  2MgSiO3

Λόγω της υψηλής του ανθεκτικότητας στην θερμότητα χρησιμοποιείται στην κατασκευή βασικών πυρίμαχων υλικών μέτριας προς υψηλής αντοχής, παρόλο που δεν έχει την πυριμαχικότητα της μαγνησίας. Είναι ευρύτατα διαδεδομένος, καθώς αποτελεί συστατικό συχνά εμφανιζόμενων πετρωμάτων. Έχει ανιχνευθεί δε και στη Σελήνη, στον Άρη και γενικά σε πλανήτες και μετεωρίτες. Αναφέρεται δε ως ένα σημαντικό συστατικό πλανητών τύπου γης. Συνώνυμό του είναι το ορυκτό χρυσοπάλιος (chrysopal).

Μια διαφανής πράσινη ποικιλία του είναι το **[[Περίδοτος|περίδοτο]]** (αγγλ. peridote), το οποίο χρησιμοποιείται ως ημιπολύτιμος λίθος. Η καλή ποιότητα περιδότου περιέχει λιγότερο από 15% σίδηρο, ενώ μπορεί να περιέχει και ίχνη χρωμίου ή νικελίου, που συμβάλλουν στον χρωματισμό του. Το περίδοτο βρέθηκε για πρώτη φορά στο νησί Ζαμπαργκάντ (Zabargad) της Ερυθράς θάλασσας, κοντά στην Αίγυπτο. Έχει, επίσης, ανευρεθεί στους σιδηρονικελιούχους μετεωρίτες (παλλασίτες, pallasites).

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Mindat.org
* Galleries.com

## Βιβλιογραφία

* James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1-4437-4224-4

## Παραπομπές


Κατηγορία:Ορυκτά του μαγνησίου
Κατηγορία:Ορυκτά του πυριτίου
Κατηγορία:Ορυκτά του σιδήρου
Μαυρολιθάρι Φωκίδας

Το **Μαυρολιθάρι** είναι οικισμός της Στερεάς Ελλάδας στην Περιφερειακή Ενότητα Φωκίδας (τέως επαρχία Παρνασσίδας του Νομού Φωκίδας).

## Γενικά στοιχεία
Το Μαυρολιθάρι είναι χτισμένο σε υψόμετρο 1.140 μέτρων στις νότιες πλαγιές της Οίτης και αποτελεί έναν από τους πιο ορεινούς οικισμούς της Ελλάδας. Το χωριό αποτέλεσε πρωτεύουσα του τέως Δήμου Καλλιέων, ενώ από το 2011 υπάγεται διοικητικά στο διευρυμένο Δήμο Δελφών. Ο πληθυσμός του, σύμφωνα με την Απογραφή 2021, είναι 115 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Ιστορικά στοιχεία
Κατά την Τουρκοκρατία, το χωριό ήταν έδρα αρματολών και κλεφτών: αποτέλεσε πατρίδα του αρματολού Βλαχαρμάτα. 

Το Μαυρολιθάρι κάηκε κατά τη διάρκεια της Κατοχής από τους Γερμανούς ως αντίποινα για τη δράση των ανταρτών της περιοχής. Κατά τη διάρκεια των εκκαθαριστικών επιχειρήσεων των Ιταλών τον Μάιο του 1943 υπήρξε εκστρατεία του Εφεδρικού ΕΛΑΣ Δαδιού προς τα βουνά Οίτη και Γκιώνα. Το Μαυρολιθάρι ήταν η έδρα των συναντήσεων τους.

## Παραπομπές


## Πηγές
* 
* 
* 

## Εξωτερικοί σύνδεσμοι
* 
* 
* GTP - Greek Travel Pages
* Φωκίδα - Δήμος Καλλιέων 

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δελφών
Κατηγορία:Οίτη
Πυρά Φωκίδας

Η **Πυρά** (ή **Πυρά Ηρακλέους**) είναι οικισμός στην Στερεά Ελλάδα και την Περιφερειακή Ενότητα Φωκίδας.

## Γενικά στοιχεία
Η Πυρά βρίσκεται σε υψόμετρο 1.160 μέτρων στις πλαγιές της Οίτης και αποτελεί έναν από τους πλέον ορεινούς οικισμούς της Ελλάδας. Το όνομα *Πυρά Ηρακλέους* οφείλεται στην μυθολογία, καθώς σύμφωνα με αυτή, στην τοποθεσία "Μάρμαρα", κοντά στο χωριό, ο Ηρακλής άναψε μεγάλη φωτιά για να γλιτώσει από τον χιτώνα του Νέσσου, τον οποίο είχε δηλητηριάσει η Δηιάνειρα εν αγνοία της.

Στην περιοχή σώζονται ερείπια ορθογώνιας στοάς, κίονες δωρικού ναού του 3ου αιώνα π.Χ. Νοτίως του ναού υπάρχει βωμός, ο οποίος χρησιμοποιήθηκε από την αρχαϊκή εποχή μέχρι την έλευση των Ρωμαίων. Κατά τη διετία 1919-1920 διεξήχθησαν οι πρώτες ανασκαφές από τον Νικόλαο Παπαδάκη, ενώ το 1988 επαναλήφθηκε η ανασκαφή στο χώρο της Πυράς.

## Διοικητικά - πληθυσμιακά στοιχεία
Ως οικισμός αναφέρεται επίσημα, μετά την Επανάσταση του 1821, το 1835 με την παλιά της ονομασία *Γκούριτζα* να προσαρτάται στον τότε δήμο Ερινεού. Το 1912 με το ΦΕΚ 261Α - 31/08/1912 το όνομα του οικισμού διορθώθηκε σε *Γουρίτσα* και το 1927 με το ΦΕΚ 206Α - 28/09/1927 μετονομάστηκε σε  Πυρά. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί  κοινότητα που υπάγεται στη δημοτική ενότητα Καλλιέων του δήμου Δελφών και σύμφωνα με την απογραφή 2021 απογράφησαν 102 κάτοικοι. 

Οι απογραφές πληθυσμού μετά τον Β΄ Παγκόσμιο Πόλεμο είναι:

## Εξωτερικοί σύνδεσμοι

*Πυρά Φωκίδας
*Υπουργείο Πολιτισμού - Πυρά Ηρακλέους 
*Η πεζοπορική διαδρομή: Πυρά (Γκούρα) - Ιερό Ηρακλέους από τον ιστότοπο https://el.wikiloc.com/.

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δελφών